EL  ECB -PUBLIC  
 
ΑΝΕΠΙΣΗΜΗ ΜΕΤΑΦΡΑΣΗ  
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ  
της 25ης Φεβρουαρίου 2021  
σχετικά με τη συμμετοχή του Ταμείου Χρηματοπιστωτικής Σταθερότητας σε αυξήσεις κεφαλαίου 
πιστωτικών ιδρυμάτων που δεν αποσκοπούν σε προληπτική ανακεφαλαιοποίηση ή 
εξυγίανση  
(CON/2021/ 6) 
 
Εισαγωγή και νομική βάση  
Στις 8 Φεβρουαρίου 2021 η Ευρωπαϊκή Κεντρική Τράπεζα (ΕΚΤ) έλαβε από το ελληνικό Υ πουργείο 
Οικονομικών αίτημα για τη διατύπωση γνώμης σχετικά με τη συμμετοχή του Ταμείου Χρηματοπιστωτικής 
Σταθερότητας (ΤΧΣ) σε αυξήσεις κεφαλαίου πιστωτικών ιδρυμάτων που δεν έχουν τον χαρακτήρα 
κεφαλαιακής ενίσχυσης (για σκοπούς προληπτικής ανακεφαλαιοποίησης) ή δημόσιας χρηματοδοτικής 
στήριξης (στο πλαίσιο εξυγίανσης) (εφεξής το «σχέδιο νόμου»).  
Η γνωμοδοτική αρμοδιότητα της ΕΚΤ βασίζεται στα άρθρα 127 παράγραφος 4 και 282 παράγραφος 5 της 
Συνθήκης για τη λειτουργία της Ευρωπαϊκής Ένωσης και στην έκτη περίπτωση του άρθρου 2 παράγραφος 
1 της απόφασης 98/415/ΕΚ του Συμβουλίου1, καθώς το σχέδιο νόμου αφορά κανόνες εφαρμοστέους σε 
χρηματοπιστωτικά ιδρύματα, στο μέτρο που αυτοί ε πηρεάζουν ουσιωδώς τη σταθερότητα των 
χρηματοπιστωτικών ιδρυμάτων και αγορών. Η παρούσα γνώμη εκδόθηκε από το διοικητικό συμβούλιο, 
σύμφωνα με το άρθρο 17.5 πρώτη πρόταση του εσωτερικού κανονισμού της Ευρωπαϊκής Κεντρικής 
Τράπεζας.  
 
1. Σκοπός του σχεδίου νόμου  
1.1 Σύμφωνα με το σχέδιο νόμου το ΤΧΣ μπορεί, σε σχέση με αποφασιζόμενες αυξήσεις κεφαλαίου: i)  
να ασκεί εν όλω ή εν μέρει  τα δικαι ώματα  προτίμησης που του αναλογούν∙ ii) να εγγράφεται μέχρ ι 
του υφιστάμενου ποσοστού συμμετοχής του σε διάθεση μετοχών ή άλλων τίτλων ιδιοκτησίας2 από 
αυξήσεις κεφαλαίου πραγματοποιού μενες με οποιονδήποτε τρόπο ( μεταξύ άλλων, και με περιορισμό 
ή αποκλεισμό του δικαιώματος προτίμησης)∙ iii) σε περίπτωση εταιρικού μετασχηματισμού του 
πιστωτικού ιδρύματος στο οποίο μετέχει ή ομιλικής αναδιάρθρωσης, να συμμετέχει μέχρι του 
υφιστάμενου ποσοστού συμμετοχής του στην έκδοση νέων μετοχών ή άλλων τίτλων ιδιοκτησίας από 
 
1  Απόφαση 98/415/ΕΚ του Συμβουλίου, της 29ης Ιουνίου 1998, σχετικά με τη διαβούλευση της Ευρωπαϊκής Κεντρικής 
Τράπεζας με τις εθνικές αρχές για τα σχέδια νομοθετικών διατάξεων (ΕΕ L 189 της 3.7.1998, σ.  42). 
2  Όπως ορίζονται στο άρθρο 2, εσωτερικό  άρθρο 2 παράγραφος 1  σημείο  107 του ν. 4335/2015 (ΦΕΚ Α ´ 87/2015), το 
οποίο ενσωματώνει το σημείο 61 του άρθρου 2 παράγραφος 1 της οδηγίας 2014/59/EΚ του Ευρωπαϊκού Κοινοβουλίου 
και του Συμβουλίου, της 5ης Μαΐου 2014, για τη θέσπιση πλαισίου για την ανάκαμψη και την εξυγίανση πιστωτικών 
ιδρυμάτων και επιχειρήσεω ν επενδύσεων και για την τροποποίηση της οδηγίας 82/891/ΕΟΚ του Συμβουλίου, και των 
οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, 
καθώς και των κανονισμών του Ευρωπαϊκού Κοινοβουλίου και του Συμβ ουλίου (ΕΕ) αριθ. 1093/2012 και (ΕΕ) αριθ. 
648/2012 (ΕΕ L 173 της 12.6.2014, σ. 190).  
ECB -PUBLIC  
2 τη μητρική εταιρεία ή/και το πιστωτικό ίδρυμα που συνεχίζει τις τραπεζικές δραστηριότητες του 
ομίλου , κατά περίπτωση∙ ή iv) να συμμετέχει σε μία ή περισσότερες κατανομές αδιάθετων μετοχών 
ή άλλων τίτλων ιδιοκτησίας που προκύπτουν από αύξηση κεφαλαίου ή εκδόσεις άλλων τίτλων 
ιδιοκτησίας, εφόσον προβλέπονται τέτοιες. Προκειμένου να είναι επιτρεπτές οι αυξή σεις κεφαλαίου  
για τους σκοπούς των ως άνω στοιχεί ων i) ως iv) : α) αυτές πρέπει να πραγματοποιούνται από 
πιστωτικά ιδρύματα ή, σε περίπτωση εταιρικού μετασχηματισμού τους ή ομιλικής αναδιάρθρωσής 
τους, από τις μητρικές εταιρείες ή από τα πιστωτικά ιδρύματα που συνεχίζουν τις τραπεζικές 
δραστηριότητες του ομίλου3∙ β) η συμμετοχή του ΤΧΣ στις εν λόγω αυξήσεις κεφαλαίου πρέπει να 
μη συνιστά κεφαλαιακή ενίσχυση κατά την έννοια του νόμου για το ΤΧΣ4∙ και γ) η συμμετοχή ιδιωτών 
στις εν λόγω  αυξήσεις κεφαλαίου πρέπει να έχει πραγματική οικονομική σημασία και να 
πραγματοποιείται υπό τους ίδιους όρους και τις ίδιες προϋποθέσεις και, ως εκ τούτου, με το ίδιο 
επίπεδο κινδύνου και πλεονεκτημάτων (συναλλαγή «pari passu»).  
1.2 Βάσει του σχεδίου νόμου  το ΤΧΣ μπορεί , κατά τη ν κρίση του και με απόφαση του γ ενικού συμβουλίου 
του, να ασκεί τα ειδικά δικαιώματα αρνησικυρίας που προβλέπονται στον  νόμο για το ΤΧΣ5, 
προκειμένου να αποτρέπεται η έκδοση μετοχών ή άλλων τίτλων ιδιοκτησίας από τα πιστωτικά 
ιδρύματα στα οποία το ίδιο διατηρεί συμμετοχή ή, σε περίπτωση που αυτά έχουν πραγματοποιήσει 
εταιρικό μετασχηματισμό ή ομιλική αναδιάρθρωση, από το πιστωτικό ίδρυμα που συνεχίζει τις 
τραπεζικές δραστηριότητες του ομίλου ή από τις μητρικές εταιρείες πιστωτικών ιδρυμάτων, εφόσον 
οι όροι της έκδοσης προβλέπουν περιορισμό ή αποκλεισμό των δικαιωμάτων προτίμησης  των 
υφισταμένων κατόχων μετοχών ή άλλων τίτλων ιδιοκτησίας.  Η εν λόγω άσκηση των ειδικών 
δικαιωμάτων αρνησικυρίας του ΤΧΣ δεν συνεπάγεται υποχρέωσή του να ασκήσει εν όλω ή εν μέρει 
το δικαίωμα προτίμησης  σε περίπτωση που ακολούθως ληφθεί απόφαση για την πραγματοποίηση 
αύξησης κεφαλαίου με άσκηση των δικαιωμάτων προτίμησης των υφισταμένων μετόχων.  
1.3 Το σχέδιο νόμου ορίζει ότι η συμμετοχή του ΤΧΣ σε αυξήσεις κεφαλαίου κατά την ως άνω 
παράγραφο  1.1 πραγματοποιείται με απόφαση του γενικού συμβουλίου του που λαμβάνεται μετά 
από έκθεση δύο ανεξάρτητων χρηματοοικονομικών συμβούλων, οι οποίοι θα επιβεβαιώνουν ότι η 
σκοπούμενη συμμετοχή στην έκδοση νέων μετοχών ή άλλων τίτλων ιδιοκτησίας συμβάλλει στη 
διατήρηση, προστασία ή βελτίωση της αξίας της υφιστάμενης συμμ ετοχής του ΤΧΣ στο κεφάλαιο του 
εκδότη ή των προοπτικών αποεπένδυσης από αυτή, λαμβανομένων υπόψη των συνθηκών που 
επικρατούν στην αγορά και των προοπτικών του επιχειρησιακού σχεδίου του εν λόγω πιστωτικού 
ιδρύματος κατά τον χρόνο λήψης της απόφασης του πι στωτικού ιδρύματος για αύξηση μετοχικού 
κεφαλαίου ή για έκδοση άλλων τίτλων ιδιοκτησίας.  
1.4 Το σχέδιο νόμου ορίζει ακόμη ότι η εγγραφή, κάλυψη και ανάληψη των μετοχών ή άλλων τίτλων 
ιδιοκτησίας από το ΤΧΣ πρέπει: α) να γίνονται σε τιμή κτή σης όχι υψηλότερη κ αι υπό όρους όχι 
επαχθέστερους απ’ ό,τι ισχύει για τους λοιπούς μετόχους του εκδότη ∙ β) να μην επηρεάζονται 
υφιστάμενα δικαιώματα του ΤΧΣ που απορρέουν από τις συμφωνίες -πλαίσιο που το ίδιο συν άπτει  
με πιστωτικά ιδρύματα βάσει του νόμο υ για το ΤΧΣ6∙ και γ) να χρηματοδοτούνται αποκλειστικά από 
 
3  Εντός του πλαισίου του ν. 4548/2018 «Αναμόρφωση του δικαίου των ανωνύμων εταιρειών» ( ΦΕΚ Α´  104/13.6.2018 ).  
4  Βλ. άρθρα 6, 6α, 6β και 7 του ν. 3864/2010 «Περί ιδρύσ εως Ταμείου Χρηματοπιστωτικής Σταθερότητας» (ΦΕΚ Α´ 
119/21.07.2010 ) (εφεξής ο « νόμος για το ΤΧΣ »). 
5  Βλ. άρθρο 10 παράγραφος 2 του νόμου για το ΤΧΣ . 
6  Βλ. άρθρο 6 παράγραφος 4 του νόμου για το ΤΧΣ. 
ECB -PUBLIC  
3 διαθέσιμα του ΤΧΣ ή από επανεπένδυση ποσών που προέκυψαν μετά από προηγούμενη διάθεση 
στοιχείων ενεργητικού .  
1.5 Οι νέες μετοχές ή άλλοι τίτλοι ιδιοκτησίας που αποκτ ώνται με την εν λόγω διαδικασία πρέπει να 
παρέχου ν στο ΤΧΣ πλήρη μετοχικά ή ιδιοκτησιακά δικαιώματα, περιλαμβανομένων των δικαιωμάτων 
ψήφου, αλλά δεν παρέχουν , μεταξύ άλλων,  τα ειδικά δικαιώματα που προβλέπονται στον νόμο για 
το ΤΧΣ7. Σε περίπτωση μερικής εκποίησης  της συμμετοχής του ΤΧΣ , οι κοινές μετοχές ή άλλοι τίτλοι 
ιδιοκτησίας που το ίδιο απέκτησε  με τη διαδικασία του σχεδίου νόμου  λογίζεται ότι εκποιούνται 
πρώτ οι μεταξύ των τίτλων ιδιοκτησίας της ίδιας κατηγορίας (κατά την αρχή «οι τελευταί οι κατά σειρά 
κτήσης, πρώτ οι κατά την εκπο ίηση» ή «last in, first out»), έτσι ώστε να διασφαλίζεται ότι τα ειδικά 
δικαιώματα του ΤΧΣ που προβλέπονται στον νόμο για το ΤΧΣ8 διατηρούνται στο ακέραιο για όσο 
χρόνο αυτό διατηρεί συμμετοχή στο εν λόγω πιστωτικό ίδρυμα.  
1.6 Το σχέδιο νόμου προβλέπει ακόμη ότι οι νέες μετοχές και/ή άλλοι τίτλοι ιδιοκτησίας που αποκτώνται 
στο πλαίσιο της  συμμετοχής του ΤΧΣ, ως επενδυτή , σε πιστωτικά ιδρύματα μπορούν να εκποιούνται 
από το τελευταίο κατ’ εξαίρεση από τον κανόνα του άρθρου 7 του ν. 3461/2006 περί υποβολής 
υποχρεωτικής δημόσιας πρότασης9. 
1.7 Ο ισχύων νόμος για το ΤΧΣ προβλέπει ότι για όλους τους τύπους αποεπενδύσεων (είτε πρόκειται 
για μείωση της συμμετοχής του ΤΧΣ διά της εν μέρει άσκησης του δικαιώματος προτίμησής  του σε 
αύξηση κεφαλαίου , είτε για συνήθη εκποίηση τραπεζικών μετοχών που έχει στην κατοχή του), η τιμή 
κτήσης και η τιμή διάθεσης (για την πρώτη και  τη δεύτερη  περίπτωση, αντίστοιχα ) μπορούν  να είναι 
χαμηλότερες από τις πιο πρόσφατες τιμές κτήσης των μετοχών από το ίδιο ή της τρέχουσας τιμής 
αγοράς, εφόσον  οι εν λόγω αποεπενδύσεις είναι σύμφωνες με τον σκοπό του ΤΧΣ και την έκθεση 
δύο ανεξάρτητων χρηματοοικονομικών συμβούλων που διαθέτουν κύρος και εμπειρία σε σχετικά 
θέματα και , ειδικά , στην αποτίμηση των πιστωτικών ιδρυμάτων. Επιπροσθέτως,  η τήρηση της εν 
λόγω διαδικασίας κατά το σχέδιο νόμου θεωρείται ότι συνιστά επιμελή διαχείριση της περιουσίας του 
ΤΧΣ από το ίδιο και ότι , σε περίπτωση που η συγκεκριμένη μορφή αποεπένδυσης  αποδειχθεί εν 
τέλει επιζήμια για την περιουσία του  ΤΧΣ, η κίνηση ποινική ς διαδικασία ς είναι δυνατή μόνον εάν το 
ίδιο αυτό αποφασίσει να κινήσει ποινική δίωξη βάσει των σχετικών διατάξεων του ελληνικού Ποινικού 
Κώδικα10. 
1.8 Το σχέδιο νόμου καταργεί τη διάταξη του νόμου για το ΤΧΣ η οποία επιφυλάσσει  στο τελευταίο , από 
κοινού με το Δημόσιο, προνομιακή κατάταξη έναντι όλων των άλλων μετόχων σε περίπτωση 
εκκαθάρισης πιστωτικού ιδρύματος. Επιπλέον, το σχέδιο νόμου αναθεωρεί την π εριγραφή των 
κεφαλαιακών μέσων που περιλαμβάνονται στον νόμο για το ΤΧΣ11 (στο πλαίσιο της κατανομής του 
 
7  Σε αυτά περιλαμβάνονται το δικαίωμα του ΤΧΣ να ορίζει εκπρόσωπο στο διοικητικό συμβούλιο του πιστωτικού 
ιδρύματος ο οποίος έχει δικαίωμα αρνησικυρίας στη λήψη ορισμένων αποφάσεων του τελευταίου , δικαίωμα να ζητεί 
τη σύγκληση της γενικής συνέλευσης των μετόχων ή του διοικητικού συμβουλίου  ή δικαίωμα να εγκρίνει τον οικονομικό 
διευθυντή, καθώς και τα δικαιώματα του ΤΧΣ να αποκτά πρόσβαση στα βιβλία και στοιχεία του πιστωτικού ιδρύματος, 
να αξιολογεί την εταιρική διακυβέρνηση και να καθορίζει κριτήρια αξιολόγησης των διοικητικών οργάνων του 
πιστωτικού ιδρύματος. Βλ. άρθρο 10 του νόμου για το ΤΧΣ. 
8  Βλ. άρθρο 10 του νόμου για το ΤΧΣ. 
9  Ν. 3461/2006 «Ενσωμάτωση στο Εθνικό Δίκαιο της Οδηγίας 2004/25/ΕΚ σχετικά με τις δημόσιες προτάσεις» ( ΦΕΚ 
Α´ 106/30.5.2006), με τον οποίο ενσωματώνεται η οδηγία 2004/25/ΕΚ του Ευρωπαϊκού Κοινοβουλίου και του 
Συμβουλίου, της 21ης Απριλίου 2004, σχετικά με τις δημόσιες προσφορές εξαγοράς (ΕΕ L 142 της 30.4.2004, σ. 12).  
10  Βλ. άρθρο 390 και άρθρο 405 παράγραφος 1, δεύτερο εδάφιο, του ν. 4619 /2019 «Κύρωση του Ποινικού Κώδικα» 
(ΦΕΚ Α´  95/11.06.2019).  
11  Βλ. άρθρο 6α του νόμου για το ΤΧΣ. 
ECB -PUBLIC  
4 υπολοίπου του κεφαλαιακού ελλείμματος ορισμένου πιστωτικού ιδρύματος στους κατόχους 
κεφαλαιακών μέσων, όπως κρίνεται κάθε φορά αναγκαίο), έτσι ώστε αυτή  η περιγραφή να συνάδει 
με εκείνη των άρθρων 26 (κοινές μετοχές της κατηγορίας 1) και 31 (κεφαλαιακά μέσα που 
αναλαμβάνονται από δημόσιες αρχές σε καταστάσεις έκτακτης ανάγκης) του κανονισμού (ΕΕ) αριθ. 
575/2013 του Συμβουλίου12. 
1.9 Τέλος, το σχέδιο νόμου αναθέτει τη δικαστικ ή και εξ ώδικη εκπροσώπηση του ΤΧΣ στο γενικό 
συμβούλιο13, με εξαίρεση τις πράξεις που αναφέρει ο νόμος για το ΤΧΣ, για τις οποίες  αυτό  
εκπροσωπείται από την εκτελεστική επιτροπή14. Επίσης, το σχέδιο νόμου προβλέπει ότι όλες οι 
εξουσίες που έχουν ανατεθεί στο ΤΧΣ θεωρούνται ότι έχουν ανατεθεί στο γενικό συμβούλιο, εκτός 
αν ρητά αναφέρονται στην εκτελεστική επιτροπή.  
 
2. Γενικές παρατηρήσεις  
2.1 Η ΕΚΤ χαιρετίζει το γεγονός ότι με το σχέδιο νόμου καθίσταται  πλέον δυνατή  η συμμετοχή  του ΤΧΣ, 
ως επενδυτή, σε αυξήσεις κεφαλαίου πιστωτικών ιδρυμάτων που δεν αποσκοπούν στην παροχή 
κεφαλαιακής ενίσχυσης για την κάλυψη κεφαλαιακών ελλειμμάτων υπό συνθήκες εξυγίανσης ούτε 
συνιστούν προληπτική κεφαλαιοποίηση ή μέτρο δημόσιας κεφαλαιακής στήρ ιξης. Εξάλλου, η ΕΚΤ 
επικροτεί τα εχέγγυα που εισάγει το σχέδιο νόμου προϋποθέτοντας ότι το ΤΧΣ συμμετέχει στις εν 
λόγω αυξήσεις κεφαλαίου από κοινού με ιδιώτες επενδυτές και ότι  η συμμετοχή του αυτή θα πρέπει 
να έχει πραγματική οικονομική σημασία και να π ραγματοποιείται υπό τους ίδιους όρους και τις ίδιες 
προϋποθέσεις με τη συμμετοχή των ιδιωτών επενδυτών, ευθυγραμμιζόμενη  με το οικείο  νομικό 
πλαίσιο  της Ένωσης .  
2.2 Η ΕΚΤ επι κροτεί  την ευελιξία που παρέχεται στο ΤΧΣ να μειώνει τις συμμετοχές του μέσω τ έτοιων  
αυξήσεων κεφαλαίου (παραδείγματος χάριν, διά της εν μέρει άσκησης ή του περιορισμού των 
δικαιωμάτων προτίμησ ης που του αναλογούν στο πλαίσιο αυξήσεων κεφαλαίου), δυνάμενο 
παράλληλα να συμμετέχει σε κατανομές αδιάθετων μετοχών ή άλλων τίτλων ιδιοκτησίας που  
προκύπτουν από τις αυξήσεις αυτές.  
2.3 Η ΕΚΤ θεωρεί ότι οι ως άνω διατάξεις του σχεδίου νόμου θα ενισχύσουν την ικανότητα των ελληνικών 
πιστωτικών ιδρυμάτων στα οποία συμμετέχει το ΤΧΣ να αντιμετωπίσουν ευπάθειες αναγόμενες σε 
προγενέστερο χρόνο , αλλά και τυχόν πρόσθετες προκλήσεις  που ίσως ανακύψουν λόγω, αφενός, 
του αντίκτυπου της νόσου του COVID -19 στην ποιότητα των στοιχείων ενεργητικού και στην 
κεφαλαιακή επάρκεια των ελληνικών πιστωτικών ιδρυμάτων και, αφετέρου, της μελλοντικής 
σταδιακής άρσης των προ στατευτικών μέτρων που έχει λάβει μέχρι σήμερα το ελληνικό κράτος προς 
αντιμετώπισή τους. Αναμένεται ότι οι διατάξεις του σχεδίου νόμου θα διευκολύνουν τα ελληνικά 
πιστωτικά ιδρύματα όσον αφορά τις οικείες στρατηγικές προσέλκυσης  πρόσθετων κεφαλαίων  σε 
όρους αγοράς, παρέχοντάς τους ταυτόχρονα ευελιξία αναφορικά με τον προγραμματισμό  τους 
 
12   Κανονισμός (ΕΕ) αριθ.  575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά 
με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση 
του κανονισμού (ΕΕ) αριθ. 648/2012 (ΕΕ L 176 της 27.6.2013, σ.  1) . 
13  Βλ. άρθρο 4 παράγραφος 10 του νόμου για το ΤΧΣ. 
14  Δηλαδή καθήκοντα που αφορούν τ η διοίκηση του ΤΧΣ, την ανάθεση συμβάσεων προμηθειών, την ανάληψη 
συμβατικών υποχρεώσεων επ ’ ονόματι του ΤΧΣ, τ ην πρόσληψη προσωπικού , την ανάθεση αρμοδιοτήτων σε μέλη  
της εκτελεστικής επιτροπής ή σε στελέχη του ΤΧΣ, την εκπόνηση εισηγήσεων προς το γενικό συμβούλιο για θέματα 
αρμοδιότητ άς του και την εκτέλεση  των αποφάσεων του γενικού  συμβουλίου.  
ECB -PUBLIC  
5 ενόψει πιθανών εταιρικών αναδιοργανώσεων εντός των οικείων τραπεζικών ομίλων. Σε αυτό το 
πλαίσιο είναι επίσης σημαντικό το σχέδιο νόμου να επιτρέπει τη συμμετοχή του ΤΧΣ σε προσφορές 
μετοχών ή άλλων τίτλων ιδιοκτησίας, ανεξάρτητα από το εάν εκδότης ή/και προσφέρων είναι το ίδιο 
το πιστωτικό ίδρυμα ή το ίδρυμα που προκύπτει από τυχόν αναδιοργάνωση του τραπεζικού ομίλου 
(π.χ. μετά από αναδιάρθρωση τύπου «hive -down», δηλ. διά σπασης με απόσχιση κλάδου). 
Παράλληλα , η ΕΚΤ αναγνωρίζει την αποεπένδυση των μετοχών π ο υ  κ α τ έ χ ε ι  τ ο  Τ Χ Σ  ως 
μεσοπρόθεσμο στρατηγικό του στόχο15 που συνάδει με  την εντολή του για σταδιακή 
επανιδιωτικοποίηση των ελληνικών πιστωτικών ιδρυμάτων. Η ΕΚΤ επιθυμεί να τονίσει τη σημασία 
που η ίδια αποδίδει στη σταθερότητα του χρηματοπιστωτικού συστήματος στην Ελλάδα και στην 
ανάγκη ενίσχυσης του ρόλου του τραπεζικού συστήματος ως φορέα διαμεσολάβησης στη 
χρηματοδότηση της πραγματικής οικονομίας και στη στήριξη της οικ ονομικής ανάπτυξης, με 
παράλληλη αποκατάσταση της πρόσβασης των πιστωτικών ιδρυμάτων σε κεφάλαια της αγοράς με 
εμπορικούς όρους16. 
2.4 Η ΕΚΤ χαιρετίζει την ευθυγράμμιση των διατάξε ων του σχεδίου νόμου για την κατάταξη των μετοχών 
πιστωτικών ιδρυμάτων τις οποίες  έχει στην κατοχή του το ΤΧΣ με τις διατάξεις του κανονισμού (ΕΕ) 
αριθ. 575/2013 του Συμβουλίου .  
2.5 Η ΕΚΤ επαναλαμβάνει τη σημασία που έχει η ανεξάρτητη λήψη αποφάσεων από τα όργανα του ΤΧΣ 
και που διασφαλίζεται από τη σκοπούμενη τροποποίηση των διατάξεων περί δικαστική ς και εξώδικης  
εκπροσώπησης  του ΤΧΣ από το γενικό συμβούλιο, η οποία  επίσης συμβάλλει στη σαφή κατανομή 
αρμοδιοτήτων και  καθηκόντων  μεταξύ των οργάνων λήψης αποφάσεων του ΤΧΣ. Οποιαδήποτε 
τροποποίηση στη δομή διακυβέρνησης του ΤΧΣ θα πρέπει να έχει ως γνώμονα την παροχή σε αυτό 
της δυνατότητας ουσιαστικής επιδίωξης και εκπλήρωσης της κρίσιμης σημασίας εντολής του για 
διατήρ ηση της σταθερότητας του ελληνικού τραπεζικού συστήματος, με παράλληλη ελαχιστοποίηση 
του κόστους για τους φορολογούμενους17. 
 
Η παρούσα γνώμη θα δημοσιευθεί στ ον δικτυακό τόπο  EUR -Lex.  
 
 
Φρανκφούρτη, 25 Φεβρουαρίου  2021.  
 
[υπογραφή]  
 
Η Πρόεδρος της ΕΚΤ  
Christine LAGARDE  
 
15  Η πρόσφατα δημοσιευμένη Επιχειρησιακή Στρατηγική 2021- 2022 αναγνωρίζει επίσης μεταξύ των στόχων του ΤΧΣ 
την επανιδιωτικοποίηση των συστημικών τραπεζών. Β λ. https://hfsf.gr/wp -content/uploads/2021/02/Agenda- item-2-
HFSF- Strategy -Review -Workshop -results- for-Website -slides-2-3-5-ONLY.pdf .  
16  Βλ. γνώμη CON/2014/29, παραγράφους 3.2, 6.1 και 6.2.  
17  Βλ. γνώμη CON/2010/54, παραγράφους 2.1 και 2.8, και γνώμη CON/13/38, παράγραφο 4.3.